|  |  |  |
| --- | --- | --- |
| policeFF | **TAPOLCAI RENDŐRKAPITÁNYSÁG** **KÖZRENDVÉDELMI OSZTÁLY**🖃: 8300 Tapolca, Ady Endre utca 2. 8301 Tapolca Pf.: 125🕿: +36/87/412-322 Fax:+36/87/412-322E-mail cím : horvathjozseftapolca@veszprem.police.hu | RKlogoFF |

Szám: **19040/2110/- /2015. ált.**

 **Jóváhagyom:**

 **Rausz István r. alezredes**

 **kapitányságvezető**

**A Tapolcai Rendőrkapitányság**

**beszámolója**

 **SALFÖLD KÖZSÉG KÖZBIZTONSÁGÁNAK HELYZETÉRŐL, A KÖZBIZTONSÁG ÉRDEKÉBEN TETT INTÉZKEDÉSEKRŐL**

 **2014. év**

***Tisztelt Képviselő-testület!***

Salföld község képviselő-testületének felkérésére a közrend- és a közbiztonság helyzetét a Rendőrségről szóló 1994. évi XXXIV. Tv. 8. § (4) bekezdés figyelembevételével az alábbiak szerint értékelem:

A közbiztonság védelme a rendőrség alapfeladata. A helyi önkormányzatokról szóló 2011. évi CLXXXIX. törvény értelmében a helyi közszolgáltatások körében a közbiztonság helyi feladatairól történő gondoskodás az önkormányzat egyik kiemelt feladata. Ennek alapján a Rendőrség és az Önkormányzat együttműködése nyilvánvaló a közbiztonság megteremtésének és fenntartásának érdekében.

Az elmúlt évekhez hasonlóan a Rendőrkapitányság és Salföld Önkormányzata 2014. évben is fontos feladatának tekintette Salföld közbiztonságának szinten tartását és javítását, tudva azt, hogy a közterületek, közösségi életterek rendje meghatározó jelentőségű a helyi emberek biztonságának és biztonságérzetének szavatolásában.

Fő feladataink a gyermek-, és fiatalkorú bűnözés megelőzése, a családon belüli erőszak, az áldozattá válás, a bűnismétlés megelőzése, az áldozat segítése és kompenzációja, a települések közbiztonságának javítása.

Fontos az eseményekre történő reagáló képesség minőségének és gyorsaságának javítása, és a kulturált, szakszerű intézkedések végrehajtása.

Tekintettel a sokrétű, összetett, valamennyi rendőri tevékenységre kiterjedő objektív mérőszámok alapján - függetlenül a helyi sajátosságoktól, adottságoktól - végrehajtott értékelésre, a Rendőrkapitányság teljesítménye impozánsnak tűnhet. Különösen nagy jelentősége van annak, hogy ezen mérőszámok egy részét valamennyi, az illetékességi területünkön elhelyezkedő településről - a Rendőrkapitányságtól függetlenül gyűjtött - szolgáltatott vélemény kiemelkedő hangsúllyal szerepel az értékelésben.

***I. A terület leírása:***

Salföld község, a Tapolcai Rendőrkapitányság Közrendvédelmi Osztály Közrendvédelmi Alosztály illetékességi területéhez tartozik. Területének nagysága 15,15 km2, lakossága 85 fő. A lakosság összetételét főként középkorú és idős személyek alkotják. Kevés az állandó fiatal lakos, ők más nagyobb városban tanulnak illetve kollégisták. A gyermekek a szomszédos településeken található Óvodába illetve Általános Iskolába járnak.

A település megközelítését lehetővé tevő 71-es főút, bűnügyileg a közepesen fertőzött települések közé sorolható. A lakosság körében nincs jelentős munkanélküliség, az összetétel megoszlik a fiatal-, közép-, és idősebb korosztály között. 2007. szeptember 1. óta a község körzeti megbízott beosztást én töltöm be. Így kellő hely,- és személyismerettel rendelkezem. A lakossággal kapcsolattartásom folyamatos, több esetben sikerült segítséget nyújtanom a problémák megoldásában. Az illetékességi területre vonatkozó sajátosságok, az infrastruktúra, a lakosság megoszlása, összetétele, életritmusa, a közutak jellemzői, a gazdasági környezet jelentős befolyással bírtak az évben végzett munkára, annak módszereire, a rendőri erők, eszközök csoportosításaira, a szolgálat ellátás módjára.

## II. A település bűnügyi helyzete

Salföld nem tartozik a bűnügyileg fertőzött települések közé. A bűncselekmények vonatkozásában az elkövetők nem tekintik céljuknak a települést.

A bűncselekmények alakulását és a Kapitányság összes bejelentett cselekményeihez való viszonyát az 1. sz. melléklet táblázatának adatai mutatják.

A számadatokat megvizsgálva megállapítható, hogy a községben a bűncselekmények száma az előző évekhez képest csökkenést mutat, azonban a felderítési mutató 50 százalékos a településen elkövetett bűnügyek vonatkozásában, ami azt jelenti, hogy 2 bűncselekményből 1 esetben megállapításra került az elkövető kiléte.

**1. A regisztrált bűncselekmények számának alakulása:**

**Az egyes bűncselekmények számszerű alakulása Balatonrendes 2014.-ben:**

**Személy elleni** bűncselekmény 0 darab történt.

**Közlekedési** bűncselekmény 0 darab történt.

**Közrend elleni** bűncselekmény 1 darab történt.

**Gazdasági** bűncselekmény 0 darab történt.

**Vagyon elleni** bűncselekmény 1 darab történt.

**1.1. Kiemelt bűncselekmények számának alakulása:**

Balatonrendes településen kiemelt bűncselekmény a vizsgált időszakban nem történt, továbbá ezt az időszakot megelőző 5 évben sem. A bűncselekmények alakulását az 1-es számú melléklet mutatja.

**2. A bűnüldözői munka értékelése**

A bűnügyi tevékenység kapcsán elmondható, hogy bűncselekmény (elsősorban vagyon elleni) elkövetése esetén a lakosság körében az információáramlás fontosságára és fokozására a lakosság és a Rendőrség között a továbbiakban is nagy hangsúlyt kell fektetni.

A településen elkövetett bűncselekmények nyomozását a Tapolcai Rendőrkapitányság Bűnügyi Osztálya folytatta le. A nyomozások eredményességének elősegítése érdekében a községben lakossági kapcsolataim révén adatokat, információkat gyűjtöttem. Az esetek egy részében ez az adatgyűjtő munka nem vezetett eredményre az elkövető felkutatása érdekében. A bűnügyi eredményességi mutatónk településenként a kapitánysági mutatókkal arányos.

**2.1. Bűnmegelőzési tevékenység:**

A bűncselekmények megelőzése érdekében írásos, többnyelvű propagandaanyagot /szórólapot/ osztottunk szét. Jelentős a közterületi szolgálat, mely nemcsak Salföld bel- hanem külterületére is kiterjed.

Természetesen az év többi részében is fenn kívánjuk tartani az eddig elért színvonalat, illetve lehetőség szerint azon javítani. Ennek érdekében több esetben járőröket vezényelnek mellénk, illetve önállóan is teljesítek szolgálatot a község területén.

Az idős személyek sérelmére elkövetett bűncselekmények megelőzése és megakadályozása céljából a községben élő nyugdíjas személyeket szolgálataim során felkeresem, melynek során felhívtam a figyelmüket a trükkös lopásokat elkövető személyek módszereire, melyek változatosak. Amennyiben van igény, szívesen tartunk bűnmegelőzési előadásokat különböző technikákat a bűncselekmények megelőzése érdekében.

**3. Tulajdon elleni szabálysértések:**

A településen a 2014-es évben nem volt Tulajdon elleni szabálysértés.

**4. Közlekedésbiztonsági helyzet:**

Helyi és országos viszonylatban is megállapítható, hogy a feljelentések tükrében a szabálysértések többségét a közlekedési szabálysértések teszik ki. Ezen belül a kisebb fokú szabálysértések fogalomkörébe tartozó jogsértések, valamint a megengedett sebesség túllépése.

Közlekedési baleset Salföldön 2014. évben nem történt. Az évben ittas vezető nem került kiszűrésre.

**5. Illegális migráció:**

Salföld község területén az ellenőrzések során illegális migrációval kapcsolatos jogsértés miatt intézkedést nem kezdeményeztünk.

***III.***

***A közbiztonság érdekében tett intézkedések és az azzal kapcsolatos feladatok.***

**1. Közterületi jelenlét mértéke:**

Salföld településen a közterületi jelenlét szinte napi jellegű, a nyilvános helyek valamint a szórakozóhelyek ellenőrzése rendszeres.

**2. A közrendvédelmi szolgálatteljesítés gyakorlata a tett intézkedések száma:**

A körzeti megbízottként a Badacsonytomaj Rendőrőrs állományában látom el szolgálatomat Ábrahámhegy, Balatonrendes, Salföld településeken.

A szolgálatom ellátása során rendszeresen ellenőriztem a boltokat, a Magyar Nemzeti Dohányboltot, illetve a Polgármesteri Hivatalt. Az ellenőrzések alkalmával negatív, a település közbiztonságát befolyásoló információról nem számoltak be.

Kiemelt figyelmet fordítok a gyalogos szolgálatok ellátására a frekventáltabb helyeken is.

A helyben található Önkormányzat munkatársaival illetve a település polgármesterével Fábián Gusztávval a kapcsolatom jó.

A fokozott ellenőrzések alkalmával is rendre megjelentünk a településen, mely során a községen áthaladó gépkocsikat ellenőriztük.

Rendszeresen végeztünk a településen közlekedésbiztonsági ellenőrzést. A helyi lakosság közlekedése tapasztalataink szerint jogkövető, az enyhébb megítélés alá eső szabálysértéseknél a figyelmeztetés szankció, döntő többségben elegendőnek bizonyult.

A lakossággal folyamatosan keresem a kapcsolatot, annak érdekében, hogy értesüljek azon problémákról, amik megoldásához esetlegesen segítséget tudnánk nyújtani.

Törekedtünk – lehetőségekhez mérten- a lakosság megismerésére, velük való kapcsolatteremtésre, és a helyi problémák megismerésére.

A helyi Önkormányzattal a Rendőrség kapcsolatát jónak értékelem. A község Polgármestere, Kőrjegyzője, a hivatal alkalmazottai és a polgárőrök is több esetben nyújtottak segítséget munkánkhoz, melyet ezúton is szeretnénk megköszönni!

#### 2.1. Igazgatásrendészeti tevékenység

A községben jelenleg 2 személy rendelkezik fegyvertartási engedéllyel. Az általam körzeti megbízottként eltöltött időszakban ezen személyek ellenőrzése folyamatos, az ellenőrzések során ez idáig hiányosságot nem tártam fel.

Vagyon védelmi szervezet által védett terület, ipari üzem nincs a községben.

**2.2. Közlekedésrendészeti tevékenység**

Helyi és országos viszonylatban is megállapítható, hogy a feljelentések tükrében a szabálysértések többségét a közlekedési szabálysértések teszik ki. Ezen belül a kisebb fokú szabálysértések fogalomkörébe tartozó jogsértések, valamint a megengedett sebesség túllépése.

A közlekedés rendjének és a szabályok betartásának szempontjából Salföldön nincs a áthaladó főút. A Közlekedésrendészeti Osztály munkatársai végeznek mind közlekedés, mind sebesség ellenőrzést a településen, figyelemmel az átmenő forgalomra. Kiemelt feladatokat határoztunk meg a tavalyi évre vonatkozóan a közlekedés biztonságának javítását, a személyi sérüléssel járó közlekedési balesetek számának csökkenését, és az ittas vagy bódult állapotban történő járművezetők forgalomból történő kiszűrését, melyet folyamatos baleset-megelőzés területén végzett felvilágosító kampányunk, valamint a főbb utakon végrehajtott fokozott ellenőrzéseink ellenére sem sikerült elérnünk. A közlekedésrendészeti osztály munkatársai végeznek mind közlekedés, mind sebesség ellenőrzést a településen, figyelemmel az átmenő forgalomra.

A gyorshajtás visszaszorítása érdekében törekedtünk a sebességellenőrző technikai eszközök folyamatos és hatékony kihasználására. Ezek során külön figyelmet fordítottunk arra, hogy az ellenőrzéseket olyan helyen hajtsuk végre, ahol azt a forgalom dinamikája, a közúti balesetek bekövetkezésének időbeni alakulása, illetőleg az útvonal szabályszegési fertőzöttsége megköveteli.

A közlekedési balesetek számának alakulását a 2. számú melléklet mutatja.

**2.3 Bűn- és baleset-megelőzés:**

A településen az Általános Iskolában illetve az óvodában, a gyermekek részére a DADA ill. az ELLEN-SZER programok ott kerülnek számukra megtartásra, továbbá az Iskola rendőr program is.

A települése BM rendelet alapján minden félévben civil konzultációs fórum kerül megtartásra.

**3. A 19 megyére kiterjedő 24 órás közterületi jelenlétet biztosító, úgynevezett „19/24” program végrehajtásának tapasztalatai:**

A település bűnügyileg nem fertőzött települések közé tartozik, így nem indokolt a 24 órás rendőri jelenlét. A fenti program végrehajtása során megállapítható, hogy a településen élők biztonságban érzik magukat, elégedettek a Rendőrség munkájával.

**4. Rendezvénybiztosítások:**

Salföldön a tavalyi évben megtartott rendezvényeken minden esetben visszatérő ellenőrzéseket hajtottunk végre. A rendezvénybiztosításokba a Közeledésrendészeti Osztály munkatársai is bevonásra kerültek alkalmanként és a helyi polgárőrség is fontos szerepet játszott. Mondhatom probléma nélkül lezajlott minden rendezvény

**5. Együttműködés:**

A helyi Önkormányzattal annak vezetőjével, továbbá a képviselő testület tagjaival a kapcsolat napi szintű a lehetőségekhez személyesen vagy telefonon tartjuk a kapcsolatot, továbbá az információkat megosztjuk egymással. Az együttműködést jónak ítélem meg.

Az együttműködésünk kiterjed a községben lévő Polgárőr egyesületre, melynek tagjaival rendszeresen látok el közös szolgálatot

***IV.***

***Összegzés, kitőzött feladatok a következő időszakra.***

A Tapolcai Rendőrkapitányság a számára 2014. évre meghatározott feladatokat végrehajtotta.
Érvényesült a törvényesség, az emberi és állampolgári jogokat tiszteletben tartottuk és betartottuk. Az állampolgári panaszokat az év során minden esetben kivizsgáltuk, ha kellett orvosoltuk. A kapitányság szoros együttműködésben a települési önkormányzatokkal és a polgárőrséggel kiegyensúlyozott közbiztonsági viszonyokat tudott fenntartani.

**2015. év fő célkitűzései:**

A Veszprém Megyei Rendőr- főkapitányság stratégiai tervében megfogalmazottaknak megfelelően legfontosabb feladatunk a kapitányság illetékességi területén a közrend, a közbiztonság az itt élő, idelátogató vagy itt dolgozó állampolgárok által is elismert szintű fenntartása, szolgáltatása.

A 2013-as, illetve a 2014-es év közötti különbséget statisztikai szempontból a beszámoló végén található 1.számú mellékleten láthatunk.

Felhívnám a figyelmet a közlekedési balesetek erősen javuló tendenciájára. Amennyiben az előírt feladatokat továbbra is ilyen hatékonysággal tudjuk végrehajtani akkor a 2015-ös évben ezen a pozitív mércén ismételten változás várható.

Munkánkra jellemző kell, hogy legyen a kulturált, az emberi és állampolgári jogokat, az emberi méltóságot tiszteletben tartó, ugyanakkor törvényes, hatékony és gyors intézkedés vagy ügyintézés.

A bűnügyi szakterületen a felderítési és eredményességi mutató emelése, a betöréses lopás, a közterületen elkövetett bűncselekmények egyéb kiemelt súlyú vagyon, élet és nemi erkölcs elleni bűncselekmények visszaszorítása, ezen ügykategóriákban a felderítési eredményesség javítása.

A közrendvédelmi szakterületen a mindenkori közbiztonsági és bűnügyi helyzetet is figyelembe véve a rendőri jelenlét folyamatos fenntartása, a szakszerűség emelése, a reagáló képesség fejlesztése.

Kiemelt jelentőséget kell, hogy tulajdonítsunk a lakossághoz történő közeledésnek, a személyes kontaktus kiterjesztésének, kommunikáció javításának.

Bűnmegelőzési tevékenységünket újszerű ötletekkel, gondolatokkal még színesebbé kell tenni. Törekednünk kell a lehető legtöbb civilszervezet, média stb. bevonásával a bűnmegelőzési munka társadalmasítására. Miután e területen sikereket csak lényeges anyagi ráfordítással lehet elérni, ezért folyamatosan figyelemmel kell kísérnünk a pályázati lehetőségeket.
A közlekedésrendészeti szakterületen az elmúlt évben az azt megelőző évhez viszonyítva javulást tapasztalhatunk, amelyet úgy gondolom, hogy egy nagyon tartalmas baleset megelőzési tevékenységgel, számos akció végrehajtásával, közlekedési baleset megelőzési célzatú rendezvény megtartásával értünk el. E tevékenységet a mindenkori baleseti helyzetet elemezve tovább kell szorgalmazni.

Szabálysértési hatósági, valamint az engedélyügyi munkánkat a gyors, kulturált, szakszerű és hibátlan ügyintézés kell, hogy jellemezze. A rendőrség megítélését jelentősen befolyásolja az előadók által kifejtett tevékenység szakszerűsége és kulturáltsága.
Fő feladatunk az állampolgárok ügyintézésének maximális rugalmassággal történő kezelése, az eljárási határidők minimalizálása.

# *Tisztelt Képviselő Testület!*

A jelenlegi helyzetet figyelembe véve úgy gondolom, hogy a település közbiztonsága jónak mondható.

Tájékoztatóm befejezéseként a Rendőrkapitányság vezetése nevében szeretném megköszönni Önöknek az eddigi munkámhoz nyújtott segítséget, támogatást.

Kérem Önöket, hogy véleményezzék az itt leírtakat, véleményükkel, javaslataikkal járuljanak hozzá ahhoz, hogy munkámat továbbra is az Önök érdekében, az Önök által elvárt színvonalon végezhessem.

**Tapolca, 2015. április 15.**

 ***Ruzsa Zoltán r. ftőrm.***

 ***körzeti megbízott***

**Egyetértek:**

 ***Horváth József r. szds.***

 **osztályvezető**

1. *sz. melléklet.*

**A Tapolca Rendőrkapitányság és Salföld település bűnügyi és közlekedésbiztonsági viszonyairól:**

Ismertté vált bűncselekmények alakulása Salföld község közigazgatási területén 2010. 2011. 2012. 2013. 2014. évben:

|  |  |  |  |  |  |
| --- | --- | --- | --- | --- | --- |
| ***Megnevezés*** | *2010* | *2011* | *2012* | *2013* | ***2014*** |
| ***Az állam és emberiség elleni bűncselekmény*** | 0 | 0 | 0 | 0 | **0** |
| ***Személy elleni bűncselekmények*** | 3 | 1 | 1 | 1 | **0** |
| ***Közlekedési bűncselekmények*** | 1 | 1 | 1 | 0 | **0** |
| ***A házasság, család, ifjúság és a nemi erkölcs elleni bűncselekmények*** | 0 | 0 | 0 | 0 | **0** |
| ***Államigazgatás, igazságszolg. elleni bűncselekmény*** | 0 | 0 | 0 | 0 | **0** |
| ***Közrend elleni bűncselekmények*** | 2 | 1 | 1 | 0 | **1** |
| ***Gazdasági bűncselekmények*** | 0 | 0 | 0 | 0 | **0** |
| ***Vagyon elleni bűncselekmények*** | 3 | 3 | 3 | 2 | **1** |
| ***A honvédelmi kötelezettség elleni bűncselekmény*** | 0 | 0 | 0 | 0 | **0** |
| ***Össz. bűncselekmény*** | **9** | **6** | **6** | **3** | **2** |

*2. sz. melléklet.*

Közlekedési balesetek számaránya a Tapolcai Rendőrkapitányság illetékességi területének és Salföld község közigazgatási területének viszonylatában 2013. és 2014. évben:

|  |
| --- |
|  |
|  | 2013 | 2014 |
| Balesetek száma  | 0 | 0 |
| - ebből halálos | 0 | 0 |
|  Súlyos | 0 | 0 |
|  Könnyű  | 0 | 0 |
|  Anyagi káros | 0 | 0 |

*3.sz. melléklet.*

Tulajdon elleni Szabálysértések számaránya 2013. és 2014. évben:

|  |  |  |
| --- | --- | --- |
|  | 2013 | 2014 |
| Szabálysértések száma | 0 | 0 |
| Lopás |  0 | 0 |
| Sikkasztás  | 0 | 0 |
| Rongálás  | 0 | 0 |